cyanic-selkie/wikianc huggingface dataset:
بلال کریمی
مولوی اسد اللہ (بلال کریمی) جو بلال کریمی کے نام سے مشہور ہیں. ایک افغان طالبان کا سیاسی اور سرکاری ملازم ہے۔ 25 اکتوبر 2021 سے احمد اللہ وثیق اور انعام اللہ سمنگانی کے ساتھ امارت اسلامیہ افغانستان کے ایک باضابطہ نائب مرکزی ترجمان ہیں۔   کریمی طالبان کلچرل کمیشن کے رکن بھی ہیں۔ وہ اس سے قبل طالبان کے ترجمان کے طور پر کام کر چکے ہیں۔
حوالہ جات
زمرہ:بقید حیات شخصیات زمرہ:طالبان کے ترجمان زمرہ:افغان شخصیات
نیلگیری پہاڑ
نیلاگیری سلسلۂ کوہ بھارت کی ریاست تمل ناڈو کے مغرب میں واقع کوہستانی سلسلہ ہے جو مغربی گھاٹ کا حصہ ہے۔ اس کوہستانی سلسلے میں 2000 میٹر بلند 24 تک کے پہاڑ ہیں۔
تصاویر
تصغیر|200px|Topographic map of Nilgiri Hills showing some peaks
تصغیر|200px|مسناگڈی سے نیلاگیری کا منظر تصغیر|200px|دوڈابیٹا سے نیلاگیری کا منظر
thumbnail|[[موکورتی قومی باغستان کا راستہ]]
تصغیر|دائیں|پپلینٹیشن
حوالہ جات
زمرہ:بھارت کے سلاسل کوہ زمرہ:پہاڑ زمرہ:جغرافیہ تمل ناڈو زمرہ:مغربی گھاٹ زمرہ:کامنز زمرہ جس کا ربط ویکی ڈیٹا پر ہے زمرہ:Short description is different from Wikidata
زانزان ضلع
تفصیلات
زانزان ضلع کا رقبہ 38,251 مربع کیلومیٹر ہے اور اس کی مجموعی آبادی 934,352 افراد پر مشتمل ہے۔
حوالہ جات
زمرہ:1997ء میں قائم ہونے والے ممالک اور علاقے زمرہ:آئیوری کوسٹ کے اضلاع زمرہ:آئیوری کوسٹ میں 1997ء کی تاسیسات زمرہ:2011ء میں تحلیل ہونے والی ریاستیں اور عملداریاں
1703 (عدد)
1703 (عدد) یعنی 1703 ایک عدد اور ایک علامت ہے۔ کچھ عددی نظاموں میں 1702 سے بڑا یا زیادہ اور 1704 سے چھوٹا یا کم ہوتا ہے۔ گنتی میں اسے ایک ہزار سات سو تین یا سترہ سو تین بولا جاتا ہے۔ اور اس سے پہلے ایک ہزار سات سو دو یا سترہ سو دو اور اس کے بعد ایک ہزار سات سو چار یا سترہ سو چار بولا جاتا ہے۔
جمکران
جمکران ایران کے شہر قم سے 6 کلومیٹر کے فاصلے میں ایک گاؤں ہے جہاں پر ایک بہت بڑی مسجد بہ نام مسجد جمکران تعمیر کی گئی ہے۔ یہ مسجد آخری امام، امام مہدی جو شیعہ عقیدہ کے مطابق 255 ہجری میں پیدا ہوئے اور خدا کے حکم سے غیبت میں ہیں اور اس وقت تک زندہ ہیں اور خدا کے حکم سے ظہور کریں گے، کے حکم سے تعمیر کی گئی ہے، اس لیے دنیا بھر کے شیعہ اس مسجد کی زیارت اور یہاں پر دعا اور نماز کے لیے خصوصی طور پر جمع ہوتے ہیں۔
زمرہ:ایران میں مساجد زمرہ:شہرستان قم زمرہ:صفوی معماری زمرہ:صوبہ قم میں آباد مقامات زمرہ:Short description is different from Wikidata
سا بوٹ ضلع
سا بوٹ ضلع تھائی لینڈ کا ایک امپھؤ جو لوپ بوری میں واقع ہے۔
تفصیلات
سا بوٹ ضلع کی مجموعی آبادی 21,279 افراد پر مشتمل ہے۔
حوالہ جات
زمرہ:لوپبوری صوبہ کے امپھؤ زمرہ:Short description is different from Wikidata
اتوپو صوبہ
اتوپو صوبہ ( لاطینی: Attapeu Province) لاؤس کا ایک رہائشی علاقہ ہے۔
تفصیلات
اتوپو صوبہ کا رقبہ 10,320 مربع کیلومیٹر ہے اور اس کی مجموعی آبادی 112,120 افراد پر مشتمل ہے۔
حوالہ جات
زمرہ:اتوپو صوبہ زمرہ:لاؤس کے صوبے زمرہ:ویکی ڈیٹا سے مطابقت رکھنے والی مختصر تفصیل
گجر
گجر ،گُرجر، گُوجر (سنسکرت: گرجارا) ہندوستان پاکستان اور افغانستان میں بڑی تعداد میں موجود ہیں اور ان کا ایک بڑا حصہ گوجری زبان بولتاہے ۔ تاریخ کے مستند ذرائع ، آثار قدیمہ اور آرکیالوجیکل سروے آف انڈیا انہیں اس خطے کی سابق حکمران قوم کے طور پر تسلیم کرتے ہیں ۔ انڈیا میں صوبہ گجرات ، پاکستان کے شہر گجرات ، گجرانوالہ ، گجرخان ، گجر گڑھی سمیت ہزاروں مقامات گجر قوم کی اس خطہ میں قدیم موجودگی، ان کی تاریخ اور تہذیب اور حکمرانی کا منہ بولتا ثبوت ہیں ۔
گجر برصغیر میں زمانہ قدیم سے آباد ہیں۔ جن کا ذکر مہابھارت اور ویدوں میں بھی ملتا ہے۔ گجر زمانہ قدیم میں کھشتری اور آریا کے نام سے جانے جاتے تھے۔ انکی بہادری اور شجاعت کی وجہ سے گرجر کا خطاب ملا جس کے معنی دشمن کو نیست و نابود کرنے والا ہے ان کی جسمانی خصوصیات ظاہر کرتی ہیں کہ یہ خالص ہند آریائی نسل سے تعلق رکھتے ہیں۔ یہاں سے یہ قوم دنیا کے دیگر حصوں میں پھیلی۔ یورپ میں گرجستان آباد کیا اور چین میں ریاست کھوٹان اس طرح روس میں چیچنیا اور دیگر کئ ملکوں میں صدیوں تک حکومت کی۔ یورپ سے گجر قوم کے کچھ قبیلے واپس وسطی ایشیاء اور جنوبی ایشیاء کی طرف پانچویں اور چھٹی صدی عیسوی میں واپس آئے اور یہاں کے مقامی یوچی گجر اور دیگر اقوام سے حکومت چھین لی یہ لوگ سفید ہن گجر کہلاتے تھے اور انہوں نے راجپوتانہ کا بڑا حصہ فتح کر لیا اور کئی صدیوں تک برصغیر کی تاریخ میں اہم کردار ادا کرتے رہے۔ ڈی آر بھنڈارکر نے ثابت کیا ہے کہ سفید ہن گجر شمالی ہند میں 550 عیسوی کے قریب داخل ہوئے تھے۔ ان کا ذکر سب سے پہلے پانا کی کتاب ’ہرش چرت‘ میں آیا ہے۔
لفظ" گجر" کی اصطلاح
’’گجر‘‘ جو کہ وقت اور لسانی تغیرات کی وجہ سے سنسکرت لفظ "گرجر" کی تبدیل شدہ شکل ہے۔ پنڈت رادھا کانت کی مرتب شدہ  سنسکرت ڈکشنری (شکبادہ 1181) میں اسکی اس طرح وضاحت کی گئی: گر+ جار، 'گر' کا مطلب ہے 'دشمن' اور 'جار' کا مطلب ہے 'تباہ کنندہ'۔  لفظ "گجر" کا مطلب ہے۔ "دشمن کو تباہ کرنے والا"۔ لفظ "گرجر" ایک جنگجو قوم کی خصوصیات کی پشین گوئی کرتا ہے۔
سنسکرت نژاد کے علاوہ بھی مورخین نے گجر لفظ کی اور بھی اصطلاحات نکالی ہیں جن میں درج ذیل قابل ذکر ہیں۔  جنرل کننگھم اور کچھ تاریخ دانوں کے مطابق لفظ "گجر" راجہ کنشک کے رباط نوشتوں سے دریافت ہونیوالے لفظ گوزور (Gusur)کا معرب ہے، جس کا مطلب ہے"اعلی خاندان کا فرد"۔ ڈاکٹر جاوید راہی کے مطابق "گجر" وسطی ایشیائی ترک نژاد لفظ (göçer) سے نکلا ہے، جس کا مطلب خانہ بدوش ہے۔ ڈاکٹر ہوتھی کے مطابق جارجیا جسے فارسی اور عربی میں گرجی اور گرجستان کہا جاتا تھا۔ گرجر لفظ گرجستان سے نکلا ہے، جس کا مطلب ہے "گرجستان کا رہائشی"۔ رانا علی حسن چوھان نے ’تاریخ گوجر‘ میں لکھا ہے کہ رامائین میں گوجر کے معنی غازی کے آئے ہیں اور یہ کھشتری ہیں جو بعد میں گوجر کہلانے لگے۔ برطانوی سرکاری عہدیدار ایم کمپیل اور سکاٹ کیمرون لیوی کے مطابق گجر "خزر ترک" ہیں جو ہند آریائی علاقے میں بسنے کے بعد گجر بن گئے۔ بعض مورخین کے مطابق خراسان میں بسنے والے اوغوز ترک جنہیں غز یا غزر بھی کہا جاتا تھا۔ یہ نہ صرف بہترین لڑاکے بلکہ خانہ بدوش اور گلہ بان  بھی تھے۔ غالب امکان یہی ہے کہ غرز ہند آریائی لہجہ میں گجر ہو گیا۔ کیوں کہ ہند آریائی زبان میں ’غ‘ ’گ‘ سے اور ’ز‘ ’ج‘ سے بدل جاتا ہے اور گجر کا معرب گوجر ہے۔
گجروں کا ارتقاء
گجروں کی چند ہزار سالوں پر محیط ایک طویل اور بھرپور تاریخ ہے، اور ان کے ارتقاء کو قدیم زمانے تک کا پتہ لگایا جا سکتا ہے۔  اس مضمون میں، ہم گجروں کے ابتدائی دور سے لے کر آج تک کے ارتقاء پر بات کریں گے۔
قدیم ماخذ: گجروں کے بارے میں اکثر مورخین اس بات پر متفق ہیں کہ ان کی ابتدا وسطی ایشیائی خطے سے ہوئی ہے، اور یہ برصغیر پاک و ہند میں ہجرت کرنے والے ابتدائی ہند-یورپی قبائل میں سے ایک تھے۔  ان کا ذکر قدیم ہندو صحیفوں کے ساتھ ساتھ یونانی مورخ ہیروڈوٹس کے کاموں میں بھی ملتا ہے۔  گوجروں کے بارے میں بھی کہا جاتا ہے کہ انہوں نے ہندوستان میں بدھ مت کے پھیلاؤ میں اہم کردار ادا کیا ہے، کیونکہ وہ مذہب کے ابتدائی پیروکاروں میں سے تھے۔
برطانوی نوآبادیاتی حکمرانی: برطانوی نوآبادیاتی حکمرانی کے دوران، گجروں کو "مارشل ریس" کے طور پر درجہ بندی کیا گیا تھا اور انہیں میں برطانوی ہندوستانی فوج میں بھرتی کیا گیا تھا۔ گجروں نے   اس سے انہیں زیادہ پہچان اور حیثیت حاصل کرنے میں مدد ملی، اس کے برعکس بہت سے گجروں نے برطانوی فوجوں کے خلاف بھرپور مزاحمت بھی کی اس کی وجہ سے انہیں اپنی زمینوں اور علاقوں سے ہاتھ دھونا پڑا۔ پھر انہیں بہت ساری پابندیوں اور امتیازی قوانین کا سامنا کرنا پڑا۔
آزادی کے بعد: 1947 میں ہندوستان کی آزادی کے بعد، گرجروں کو کئی چیلنجوں کا سامنا کرنا پڑا، جن میں تعلیم اور روزگار کے محدود مواقع بھی شامل ہیں۔  ان چیلنجوں کے باوجود، انہوں نے اپنی ثقافتی روایات کو برقرار رکھا ہے اور زراعت، سیاست اور فوج جیسے شعبوں میں اہم شراکت کی ہے۔
عصری دور: حالیہ برسوں میں، گُجر ایک الگ قبیلے کے طور پر پہچان اور تعلیمی اداروں، سرکاری ملازمتوں، سیاست، کھیلوں، عسکری اداروں، فوڈ بزنس، مذہب جیسے پیشوں میں سرگرم عمل ہیں۔ آخر میں، گجروں کا ارتقاء ان کی لچک اور موافقت کا ثبوت ہے، اور ان کا بھرپور ثقافتی ورثہ اور تاریخ برادری کی شناخت کو تشکیل دینے میں اہم کردار ادا کرتی رہتی ہے۔  چیلنجوں کا سامنا کرنے کے باوجود، گجروں نے اپنی منفرد ثقافتی روایات کو برقرار رکھا ہے اور برصغیر پاک وہند کی ترقی میں اہم کردار ادا کرتے رہتے ہیں۔
گجروں کا ماخذ
محمد عبد الملک نے ’شاہان گوجر‘ میں لکھا ہے کہ دوسرے ممالک میں اس قوم کو خزر، جزر، جندر اور گنور بھی کہا گیا ہے۔ برصغیر میں یہ پہلے گرجر کی صورت پھر گوجر ہو گیا۔ یہ لوگ گرجستان سے آئے تھے۔ بحیرہ خزر کا نام شاید خزر پڑھ گیا کہ اس کے ارد گرد خزر یعنی گوجر آباد تھے۔ جو سھتین قبایل کی نسل سے ہیں ۔ شاہانِ گوجر میں اگنی کل کی چاروں قوموں چوہان، چالوکیہ، پڑھیار اور پنوار کا ذکر گوجروں کے ضمن میں کیا ہے۔
علی حسن چوہان کی 'تاریخ گجر' میں سورج بنسی، چندر بنسی، چوہان، چالوکیہ، پڑھیار، پنوار اور راٹھوروں کو بھی گوجر کہا گیا ہے۔ مشہور تاریخ دان وی اے سمتھ اپنی کتاب میں لکھتے ہیں چوہان، سولنکی، پڑھیار، پنوار، چندیل اور تنوار اصل میں گجروں کے ہی قبائل ہیں جو بعد میں دوسری قوموں میں بھی شامل ہوئے۔ جلال الدین اکبر کے دور میں گجروں نے تباہ شدہ گجرات شہر کی تنظیم نو کی۔ جو نویں صدی عیسوی میں گجر راجہ ایلخان کی سلطنت کا مرکزی طاقت تھا۔
گجروں کی جغرافیائی تقسیم
بھارت میں گجر زیادہ تر ریاست گجرات، راجستھان، ہریانہ، مہاراشٹرا، مدھیہ پردیش، اتر پردیش، اتراکھنڈ کے گڑھوال اور کماؤن ڈویژن، پنجاب کے میدانی علاقوں، ہماچل پردیش، لداخ اور جموں و کشمیر جیسے ہمالیائی اور پہاڑی علاقوں میں مرتکز ہیں۔ ہندوستان ٹائمز کے مطابق جہاں ان کی آبادی ملک کی آبادی کا 10 فیصد ہے۔
پاکستان میں گجر تقریبا پورے ملک میں ہی پائے جاتے ہیں جن میں زیادہ تر صوبہ پنجاب، آزاد کشمیر، خیبر پختونخوا، گلگت بلتستان اور سندھ میں آباد ہیں اور کچھ بلوچستان میں بھی پائے جاتے ہیں۔ ہندوستان ٹائمز اور دوسرے ذرائع کے مطابق وہ پاکستان کی کل آبادی کا 20 فیصد ہیں۔ بنیادی طور پر شمالی پنجاب کے شہروں گوجرانوالہ، گجرات، گوجر خان، جہلم، سرگودھا،  شیخوپورہ، لاہور، قصور، منڈی بہاؤالدین، سیالکوٹ، نارووال، راولپنڈی اور فیصل آباد کے اضلاع میں ان کی کافی گھنی آبادیاں ہیں، جبکہ آزاد کشمیر کے تمام اضلاع اور خیبرپختونخوا کی ہری پور ہزارہ ڈویژن میں بھی گجروں کی گنجان آبادیاں ہیں۔ گجر خیبر پختونخوا  کی دوسری اور پنجاب کی تیسری بڑی برادری ہے۔
افغانستان میں گجر زیادہ تر صوبہ کاپیسا، بغلان، بلخ، قندوز، تخار، بدخشان، نورستان، لغمان، ننگرہار اور خوست میں پائے جاتے ہیں۔ جہاں ان کی آبادی ملک کی کل آبادی کا 5 فیصد ہے۔
گجروں کی تاریخ
گوجروں کی آبادی کا دور دور تک منتشر ہونا اس بات کی دلیل ہے کہ ان کی فرمانروائی کا دائرہ کس قدر وسیع تھا۔ گوجر بیشتر گلہ بانوں کی ایک قوم تھی جو جنگ و پیکار کی دلدادہ تھی اور آج کل بھی گوجروں میں یہ رجحانات پائے جاتے ہیں۔ یہ مستقل مزاج زراعت کاروں کی حثیت سے شہرت کے مالک ہیں۔ تاہم انہوں نے عمومی حثیت سے اقامت کی زندگی اختیار کرلی ہے۔ ہند کے انتہاہی شمالی مغربی حصہ خاص کر کانگرہ اور سنجھال کے پہاڑوں کے بیرونی کناروں تا حال گوجر خانہ بدوش چرواہوں اور گلہ بانوں کی زندگی بسر کر رہے ہیں۔ ان کے نام پر شمالی مغربی برصغیر میں بہت سی بستیاں، قبضے اور شہر آباد ہوئے جو اب تک موجود ہیں۔
ابتدائی تاریخ
گجر شناخت کی تاریخ میں اہم نکتہ اکثر قرون وسطی (570 عیسوی) کے دوران موجودہ راجستھان میں ایک گرجر سلطنت کے ظہور سے ملتا ہے۔ گوجروں نے اپنی ریاست کوہ آبو کے قریب بھٹکال میں قائم کی تھی۔ اس خاندان کی ایک اور شاخ بروچ نے ایک اور ریاست قائم کی تھی جو ان کے نام سے بروچ کہلائی۔ ایک اور شاخ اونتی کے نام سے موسوم ہوئی ہے۔ اس خاندان نے عربوں کو جو گوجروں کے علاقہ تاراج کر رہے تھے روکا۔ ان دونوں خاندانوں میں بالادستی کے لیے جنگ ہوئی۔ جس میں اونتی خاندان کو کامیابی ہوئی اور ان کو اپنے اپنے طاقتور پڑوسییوں راشٹر کوٹوں اور پالوں سے جنگیں کرنی پڑیں۔ اونتی راجا ناگاہ بھٹ دوم (800ء؁ تا 825ء؁) نے مونگیر کے مقام پر دھرم پال کو شکست دی۔ اس نے کاٹھیاوار، مالوہ اور راجپوتانہ میں کامیاب لڑائیاں لڑیں۔ اس کا بیٹا بھوج ایک کامیاب اور قابل راجا تھا۔ شروع میں اس نے پالوں اور راشٹر کوٹوں سے شکست کھائی۔ مگر بالاآخر اس نے اپنے دشمنوں کو ہرا کر اپنے دشمنوں کو ہرا کر کھوئے ہوئے علاقے دوبارہ حاصل کرلیے۔
بروچ کے دارلحکومت قنوج پر گوجروں کی شاخ پرتی ہاروں کا قبضہ ہو گیا تھا۔ مگر راجا یشودومن سے قبل کی تاریخ کا علم نہیں ہے۔ یشودرمن کشمیر کے راجا للیتا کے ہاتھوں شکست کھا کر مارا گیا۔ نویں صدی کے شروع میں بنگال کے راجا دھرم پال نے قنوج کے راجا کو تخت پر سے اتار کر اپنی پسند کے آدمی کو تخت پر بٹھا دیا۔ اس کو تقریباً 816ء؁ میں ناگابھٹ دوم نے نکال باہر کیا۔ اس کے بیٹے بھوج نے قنوج کو اپنا پایا تخت بنایا۔ اس ایک طویل عرصہ (840ء؁ تا 890ء؁) تک ایک وسیع علاقے پر حکومت کی۔ اس کا بیٹا مہندر پال (890ء؁ تا 908ء؁) اپنے باپ کی وسیع مملکت کو برقرار رکھنے میں کامیاب ہو گیا۔ مگر اس کے بعد اس ریاست کو ذوال آگیا اور اس کا بیٹا مہی پال اندر سوم کے ہاتھوں جو دکن کے راشترکوٹیہ خاندان سے تعلق رکھتا تھا شکست کھا گیا اور درلحکومت پر بھی اندر سوم کا قبضہ ہو گیا۔ مہی پال نے اگرچہ قنوج پر دوبارہ قبضہ کر لیا لیکن وہ ریاست کے شیرازے کو بکھرنے سے نہیں بچا سکا۔ پڑھیاروں کی ایک ریاست رجپوتانہ میں مندوری یا مندر کے مقام پر تھی، جس کو راٹھوروں نے چھین لی تھی۔ عبد المک نے گوجروں کا خزر قوم کی باقیات ہونے کا دعویٰ محض اس وجہ سے کیا ہے کہ پاکستان کے شمالی حصہ یعنی شمالی پنجاب سرحد اور کشمیر کے گوجروں کا کہنا ہے کہ وہ ترکی النسل ہیں۔
خزر جو ایک ترکی قوم تھی، جس نے نوشیروان عادل سے کچھ عرصہ پہلے عروج حاصل کر لیا تھا اور غالباََ یہی ترک تھے، جن کے خلاف دربند کی سدیں تعمیر ہوئیں۔ خزر نے ترکی خانہ بدوش سلطنت کی روایات کو قائم رکھا۔ قباد کی پہلی تخت بشینی کے وقت خزر قبیلے نے ایران پر یورشیں شروع کر دیں۔ قباد نے خزر حملہ آورں کا مقابلہ کیا اور انہیں شکست دے کر ملک سے باہر نکالا۔
بحیرہ خزر کے مشرقی علاقوں میں ساسانیوں نے اپنے ترک ہمسایوں کے خلاف مدافعتی قلعے تعمیر کیے۔ صوبہ جرجان کی حفاظت کے لیے آجری سد بنائی گئی۔ لیکن یہ ترکوں کے فاتحانہ حملوں کی روک تھام نہ کرسکیں۔ جرجان اور طبرستان کے درمیانی سرحد پر ایک اور اس لیے دیوار تعمیر کی گئی تھی کہ صوبہ جرجان ہاتھ سے نکل گیا تھا۔ نوشیروان نے533ء؁ میں قیصر روم سے ایک معاہدہ کر لیا۔ اس معاہدہ کے تحت رومی حکومت نے ایک بڑی رقم دینے کا وعدہ کیا، جس کے بدلے نوشیرواں نے دربند اور کوہ کاف کے دوسرے قلعوں کی حفاظت کی ذمہ داری لی۔ نوشیروان عادل (531 تا 579) ساسانی حکمران نے مغربی ترکوں سے جن کا حکمران ایل خان تھا دوستانہ تعلقات قائم کیے اور ان کی مدد سے افغانستان میں ہنوں کو شکست دی اور اس کے بعد خزر قبائل پر فوج کشی کی اور ان کی طاقت کو پارہ پارہ کر دیا۔ خزر قوم تاریخ کے صفحات سے غائب ہو گئی۔ اس سے بھی ترکوں کی طاقت میں خاطر اضافہ ہوا اور افغانستان میں ہنوں کے خالی کردہ علاقوں پر ترک براجمان ہو گئے۔ یہی وجہ ہے تھی جس کے سبب ترکوں اور نوشیروان میں اختلاف پیدا ہو گیا۔
بہر حال گوجروں کے ترکی النسل ہونے میں تو ہمیں کوئی اختلاف نہیں ہے۔ لیکن اس پر اختلاف ہے کہ گوجر خزر النسل ہیں۔ کیوں کہ ترکوں کی مغربی سلطنت جس کی علمبرداری افغانستان کے علاقوں پر بھی تھی وہ خزروں کی دشمن تھی اس لیے خزر قوم کا برصغیر کی طرف آنے کا سوال ہی پیدا نہیں ہوتا ہے۔
جو ترک قبائل ساسانی سرحدوں کے قریبی ہمسائے تھے۔ ان میں ایک قبیلہ غز تھا اور اسی نسبت سے ترک قبائل کو غز بھی کہا جاتا تھا۔ یہ قبیلہ غز کے علاوہ غزر بھی پکارا جاتا تھا اور یہ کلمہ ترکوں کے ناموں میں بھی آیا ہے۔ مثلاً غزر الدین مشہورخلجی التتمش کے دور میں گزرا ہے۔ غرز جو ترک تھے ہنوں کی شکست کے بعدبرصغیر میں داخل ہوئے۔ یہ نہ صرف بہترین لڑاکے، خانہ بدوش اور گلہ بان تھے۔ غالب امکان یہی ہے کہ غرز ہند آریائی لہجہ میں گجر ہو گیا۔ کیوں کہ ہند آریا میں ’غ‘ ’گ‘ سے اور ’ز‘ ’ج‘ سے بدل جاتا ہے اور گجر کا معرب گوجر ہے۔
خاندانی اقدار
خاندان کی اقدار ثقافت، مذہب اور ذاتی تجربات جیسے بہت سے عوامل سے تشکیل پاتی ہیں۔  گجر خاندان کی مخصوص اقدار اس بات پر منحصر ہوتی ہیں کہ وہ کہاں رہتے ہیں اور وہ کس ثقافتی اور مذہبی پس منظر سے آتے ہیں۔ تاہم، عام طور پر گجر برادری کے لوگ خاندانی اتحاد، بزرگوں اور خواتین کے احترام، اور ثقافتی اور مذہبی روایات کے تحفظ پر بہت زور دیتے ہیں۔  تعلیم کو بھی اکثر اہمیت دی جاتی ہے، اور والدین اکثر اپنے بچوں کی تعلیمی اور پیشہ ورانہ کامیابی کو ترجیح دیتے ہیں۔ گجروں میں برادری کا مضبوط احساس پایا جاتا ہے۔ کچھ اور اہم خصوصیات جو ان میں پائی جاتی ہیں وہ یہ کہ بہت جذباتی، ضدی اور لڑاکے ہوتے ہیں۔ اس کے علاوہ، بہت سے گجر خاندانوں میں وفاداری، ایمانداری اور محنت بھی عام طور پر قدر کی جاتی ہے۔  مہمان نوازی اور سخاوت کی اہمیت بھی ایک قدر مشترک ہے اور گھر میں مہمانوں کے ساتھ اکثر بڑے احترام سے پیش آتے ہیں اور گرمجوشی سے مہمان نوازی کی جاتی ہے۔ یہ نوٹ کرنا ضروری ہے کہ یہ اقدار اور روایات گرجر برادری کے مختلف خاندانوں اور افراد کے درمیان بہت زیادہ مختلف ہو سکتی ہیں، اور یہ وقت کے ساتھ ساتھ تیار بھی ہو سکتی ہیں۔
پکوان
گجر پکوان ایک روایتی ہندوستانی کھانے ہیں جو نسل در نسل منتقل ہوتا رہے ہیں اور اپنے منفرد ذائقوں اور خوشبوؤں کے لیے جانے جاتے ہیں۔ پکوان کی خصوصیات اس میں مصالحے، جڑی بوٹیوں اور دودھ کی دیسی اور قدرتی مصنوعات کے استعمال سے ہوتی ہے۔  یہاں کچھ مشہور گجر کھانوں کی فہرست ہے
یہ پکوان ان بہت سے لذیذ پکوانوں میں سے صرف چند ہیں جو گجر کھانوں کا حصہ ہیں۔  فہرست مکمل نہیں ہے، کیونکہ کھانا کافی متنوع ہیں اور ہر وقت نئی ترکیبیوں اور کھانا پکانے کی تکنیکوں کے ساتھ تیار ہوتا رہتا ہے۔
روایتی لباس
گجروں کا روایتی لباس علاقے اور جنس کے لحاظ سے مختلف ہوتا ہے۔  تاہم، ان کے روایتی لباس میں کچھ عام عناصر شامل ہیں۔
مردوں کے لیے:
خواتین کے لئے:
برصغیر کے شمالی علاقوں میں پائے جانے والے قبائلی گجر خواتین ہلکے سوتی یا ریشم سے بنے لمبے، بہتے ہوئے کپڑے پہنتی ہیں۔یہ کپڑے عام طور پر چمکدار رنگ کے ہوتے ہیں اور پیچیدہ کڑھائی، موتیوں کے کام یا دیگر زیورات سے سجے ہوتے ہیں۔ ٹھنڈی پہاڑی ہوا میں گرم رہنے کے لیے، خواتین اون یا دیگر گرم مواد سے بنی جیکٹس یا شالیں بھی پہنتی ہیں۔ قبائلی خواتین گھریلو سلی ہوئی گول ٹوپیاں پہنتی ہیں جسے "پٹکا" بھی کہا جاتا ہے ، یہ پٹکا عام طور پر چمکدار رنگ کے یا پیٹرن والے تانے بانے سے بنائے جاتے ہیں اور انہیں پیچیدہ ڈیزائنوں یا ٹیسلوں سے سجایا جا سکتا ہے جسے کپڑے کے ایک لمبے ٹکڑے کے ساتھ جوڑا جاتا ہے جسے "مینڈیان" کہتے ہیں۔ ان ملبوسات کی تکمیل اور خوبصورتی کو مزید بڑھانے کیلیِے قبائلی گجر خواتین بھاری اور بڑے زیورات زیب تن کرتی ہیں جو کہ روایتی انداز میں عموما چاندی کے بنے ہوتے ہیں۔ ان کے ملبوسات بھرپور اور دلکش طرز زندگی کا خوبصورت مظہر ہیں۔
یہ بات قابل غور ہے کہ یہ روایتی لباس ضروری نہیں کہ روزانہ کی بنیاد پر پہنا جائے اور اکثر خاص مواقع جیسے شادیوں اور مذہبی تقریبات کے لیے مخصوص ہوتے ہیں۔ عام طور پر، گجروں کا روایتی لباس کمیونٹی کی ثقافت اور اقدار کی عکاسی کرتا ہے، بشمول شائستگی اور بزرگوں کا احترام۔
رہن سہن
گجروں کی طرز زندگی ان کے مقام اور سماجی حیثیت کے لحاظ سے مختلف ہوتی ہے۔  عام طور پر، گجر جو دیہی علاقوں میں رہتے ہیں ان کا ذریعہ معاش گاؤں میں بسنے والی دوسری اقوام کی طرح زراعت اور مویشی مثلا گائے، بھینس، بکری جیسے جانور پالنا اور انہیں فروخت کرنا ہے۔ وہ ڈیری فارمنگ، زراعت کی مصنوعات مثلا آٹا، چاول وغیرہ کے کاروبار میں بھی مشغول ہیں اور مقامی بازاروں اور نزدیکی شہروں میں ان مصنوعات کو فروخت کرتے ہیں۔ دیہی علاقوں میں ان کا رہن سہن بہت سادہ، فعال، روایتی اور زرعی نوعیت کا عکاس ہوتا ہے۔ دیہی علاقوں میں، گجر گھر اکثر مٹی یا اینٹوں سے بنے ہوتے ہیں اور ان پر، لکڑی، لوہے، مٹی، کانے اور کھجلی یا ٹین کی چھتیں ہوتی ہیں۔ وہ عام طور پر ایک یا دو منزلہ اونچے ہوتے ہیں اور سامنے ایک بڑا سا صحن ہوتا ہے۔ گھروں کو اکثر چمکدار رنگ کے قالینوں اور ٹیکسٹائل سے سجایا جاتا ہے، اور بعض اوقات پیچیدہ نقش و نگار اور لکڑی کے کام کی خصوصیات ہوتی ہیں۔ اب چونکہ جدید ٹیکنالوجی نے دیہی طرز زندگی کو بھی متاثر کیا ہے اس لیے اب گجروں کے اینٹوں اور سیمنٹ سے بنے جدید طرز کے گھر بھی پائے جاتے ہیں۔ دیہی علاقوں کی سطح پر ان کا بہت مضبوط سیاسی اور سماجی رتبہ ہوتا ہے جو انہیں ممتاز رکھتا ہے۔ وہ گاوں کے معاملات سلجھانے میں بڑا کردار ادا کرتے ہیں۔
شہری علاقوں میں، گجر پیشے لحاظ سے بہت زیادہ متنوع ہوسکتے ہیں، بشمول مزدوری، کھیلوں، سیاست، مذہب، مختلف کاروبار کی ملکیت(جس میں خوراک کا کاروبار سرفہرست ہے) ، اور سرکاری ملازمتیں(جس میں پولیس اور فوج سرفہرست ہیں)۔ گجر فطرتی طور پر نوکری کی بجائے ذاتی کاروبار کو زیادہ ترجیح دیتے ہیں۔ حالیہ برسوں میں، شہروں کی ترقی اور خوشحالی میں اضافہ کے ساتھ، شہروں میں گجروں کے اینٹوں اور کنکریٹ سے بنے مزید جدید اور فرنشڈ گھر پائے جاتے ہیں۔ ان گھروں میں بجلی اور بہتا ہوا پانی ہوتا ہے، اور یہ جدید سہولیات جیسے ایئر کنڈیشنگ اور ٹیلی ویژن سے لیس ہوتے ہیں۔ تاہم، وہ اب بھی اپنی ثقافتی جڑوں سے مضبوط روابط برقرار رکھتے ہیں اور روایتی رسوم و رواج اور عقائد پر عمل پیرا ہیں۔
جنوبی ایشیاء کے شمالی علاقہ جات میں بسنے والے قبائلی گجر جو کہ خانہ بدوشوں چرواہوں کی طرح زندگی بسر کرتے ہیں۔وہ جانوروں (بھیڑ، بکری، بھینس اور گائے) اور ان کی ڈیری مصنوعات کو فروخت کر کے اپنا گزر بسر کرتے ہیں۔ان کے گھر روایتی خیموں کی طرح ہوتے جو کپڑے یا کینوس سے بنے ہوتے ہیں اور ان کو آسانی سے جمع اور جدا کرنے کے لیے ڈیزائن کیا جاتا ہے تاکہ گجر چرواہے اپنے جانوروں کے ریوڑ کے ساتھ سفر کرتے وقت اپنے گھر ان کے ساتھ منتقل کر سکیں۔  گجر خیموں کے اندرونی حصے میں عام طور پر سونے کی جگہ، کھانا پکانے کی جگہ، اور سامان اور سامان رکھنے کی جگہ ہوتی ہے۔  خیموں کو عام طور پر روایتی نمونوں اور ڈیزائنوں سے سجایا جاتا ہے اور یہ گجر ثقافت اور ورثے کا ایک اہم حصہ ہیں۔  ان کے سادہ ڈیزائن کے باوجود، گجر خیمے خانہ بدوش طرز زندگی کی ضروریات کے لیے موزوں ہیں، جو گجروں کے سفر کے دوران ایک آرام دہ اور فعال گھر فراہم کرتی ہیں۔اس بات سے قطع نظر کہ وہ جہاں بھی رہتے ہیں، گجر اپنے قریبی برادری کے رشتوں اور مضبوط سماجی ڈھانچے کے لیے جانے جاتے ہیں۔  وہ خاندان، برادری اور اپنے گھروں کو بہت اہمیت دیتے ہیں، اور مہمان نوازی اور بزرگوں کا احترام جیسی روایتی اقدار کو بہت زیادہ اہمیت دی جاتی ہے۔
تہوار
گجروں کا ثقافتی اور مذہبی پس منظر کا متنوع ہے اور وہ سال بھر میں کئی تہوار مناتے ہیں۔ یہ تہوار خاندان اور برادری کے افراد کے لیے اکٹھے ہونے اور منانے کا موقع ہوتے ہیں۔ کچھ مذہبی تہوار، کچھ علاقائی اور کچھ ان کے اپنے ثقافتی تہوار ہیں۔گجروں کی طرف سے منائے جانے والے چند بڑے تہواروں کی یہ ہیں۔ اسلامی تہوار میں عیدالفطر، عیدالاضحٰی، عید میلادالنبی، یوم عاشورہ، شب برات، شب معراج اور ہندو تہوار میں تیج تہوار، ہولی، دیوالی، ناگ پنچمی، رکشا بندھن، نوراتری، جنم اشتامی شامل ہیں۔ مسلم گجر اسلامی تہوار اور ہندو گجر ہندوانہ تہوار مناتے ہیں۔ علاقائی اور گجر تہوار جو گجر بڑے جوش و خروش سے مناتے ہیں ان میں بسنت، بیساکھی، لوہڑی، تییاں، جشن بہاراں، نوروز، بین الاقوامی گجر ڈے، مہر بھوج جیانتی، پرتھوی راج چوہان جیانتی وغیرہ شامل ہیں۔ یہ گجر برادری کے منائے جانے والے بہت سے تہواروں میں سے چند ایک ہیں۔ صحیح تقریبات اور روایات علاقے سے دوسرے علاقے اور خاندان سے دوسرے خاندان میں مختلف ہو سکتی ہیں، کیونکہ کمیونٹی متنوع اور وسیع ہے۔
موسیقی اور رقص
گجروں کی موسیقی اور رقص کی ایک بھرپور روایت ہے، جو ان کے ثقافتی ورثے کا ایک اہم حصہ ہیں اور کمیونٹی کی سماجی اور ثقافتی زندگی میں اہم کردار ادا کرتے رہتے ہیں۔گجر لوک موسیقی روایتی آلات جیسے ڈھول (ایک دو سر والا ڈھول)، سارنگی (ایک جھکا ہوا تار والا آلہ)، منجیرا (چھوٹے جھانجھوں کا جوڑا)، اور ہارمونیم (کی بورڈ کا ایک آلہ) کے استعمال سے نمایاں ہے۔  موسیقی عام طور پر فطرت میں عقیدت مند ہوتی ہے اور اسے مذہبی اور ثقافتی تہواروں، شادیوں اور دیگر خاص مواقع کے دوران پیش کیا جاتا ہے۔گجر رقص لوک رقص کی ایک متحرک اور پُرجوش شکل ہے جو مرد اور عورت دونوں کرتے ہیں۔  سب سے زیادہ مقبول گجر رقص گھومر ہے، جو ایک روایتی لوک رقص ہے جو خواتین کی طرف سے سرکلر شکل میں، موسیقی اور گانے کے ساتھ پیش کیا جاتا ہے۔  دیگر مقبول گجر رقص میں بھنگڑا، گِدّھا، ککلی، کالبیلیا بھوائی، دف، رسیا اور وغیرہ وغیرہ شامل ہیں۔مجموعی طور پر، گجر موسیقی اور رقص گجر برادری کے شاندار ثقافتی ورثے کے تحفظ اور فروغ میں اہم کردار ادا کرتے ہیں۔  وہ لوگوں کو اکٹھا کرتے ہیں، ثقافتی روایات کو برقرار رکھنے میں مدد کرتے ہیں، اور جذبات اور خیالات کے اظہار کا ذریعہ فراہم کرتے ہیں۔
دستکاری
گوجر ثقافت بہت لاجواب اور متنوع ہے، اور یہ کمیونٹی کی طرف سے تیار کردہ روایتی دستکاری میں جھلکتی ہے۔  گجر خواتین دستکاری میں اپنے پیچیدہ ڈیزائنوں، روشن رنگوں اور مضبوط ثقافتی ورثے کے لیے مشہور ہیں۔ گجر ثقافت میں، دستکاری کمیونٹی کے روایتی طرز زندگی کو محفوظ رکھنے اور اسے نسل در نسل منتقل کرنے میں اہم کردار ادا کرتی ہے۔  دستکاری گجر ثقافتی تقریبات کا ایک لازمی حصہ ہیں اور اکثر تہواروں اور تقریبات کے دوران گھروں اور کپڑوں کو سجانے کے لیے استعمال ہوتے ہیں۔ گجر برادری مختلف قسم کے دستکاریوں میں انتہائی مہارت رکھتی ہے، بشمول کڑھائی، موتیوں کا کام، قالین بُنائی، اور چمڑے کے سامان۔  یہ روایتی دستکاری اکثر والدین سے بچوں کو منتقل کر دی جاتی ہے، جو کمیونٹی کے ثقافتی ورثے کے تسلسل کو یقینی بناتی ہے۔ گجر دستکاری میں استعمال ہونے والے پیچیدہ ڈیزائن اور روشن رنگ فطرت کے ساتھ ساتھ کمیونٹی کے خانہ بدوش طرز زندگی سے متاثر ہیں۔  پیٹرن اکثر عناصر جیسے درختوں، پھولوں اور جانوروں کے ساتھ ساتھ روزمرہ کی زندگی کے مناظر کو بھی دکھاتے ہیں۔ مجموعی طور پر، گجر دستکاری کمیونٹی کے ثقافتی ورثے کا ایک اہم حصہ ہیں اور کاریگروں کے لیے آمدنی کا ذریعہ ہیں۔  ان کی خوبصورتی، معیار اور ثقافتی اہمیت کی وجہ سے ان کی بڑے پیمانے پر تلاش کی جاتی ہے اور گوجر برادری اور دوسرے لوگ جو روایتی فنون اور دستکاری کی قدر کرتے ہیں دونوں کی طرف سے ان کی تعریف کی جاتی ہے۔
زبان
گُرجری کا گجر برادری کے ادب پر ​​محدود اثر پڑا ہے، کیونکہ زبان میں اچھی طرح سے ترقی یافتہ تحریری روایت نہیں ہے۔  تاہم، یہ اب بھی کمیونٹی کے ثقافتی ورثے کا ایک اہم حصہ ہے اور اسے زبانی کہانی سنانے اور زبانی اظہار کی دیگر شکلوں میں استعمال کیا جاتا ہے۔ حالیہ برسوں میں گُرجری کے تحفظ اور فروغ کے لیے کچھ کوششیں کی گئی ہیں، بشمول ٹیکنالوجی اور سوشل میڈیا کے استعمال کے ذریعے۔  مثال کے طور پر، کچھ تنظیمیں زبان سیکھنے اور سکھانے کے لیے وسائل پیدا کرنے کے لیے کام کر رہی ہیں، جیسے آڈیو اور ویڈیو ریکارڈنگ، ٹیکسٹ میٹریل، اور تعلیمی پروگرام۔  ان کوششوں کے باوجود، گُرجری کا استعمال کم ہو رہا ہے، خاص طور پر نوجوان نسلوں میں جو ہندی، اردو یا انگریزی جیسی وسیع پیمانے پر استعمال ہونے والی زبانیں بولتے ہیں۔  اس کی وجہ سے زبان کے مستقبل اور گجر ثقافتی شناخت میں اس کے کردار کے بارے میں خدشات پیدا ہوئے ہیں۔ خلاصہ یہ کہ گوجری نے گرجر برادری کی ادبی روایت پر محدود اثر ڈالا ہے، لیکن یہ ان کے ثقافتی ورثے کا ایک اہم حصہ ہے اور اسے محفوظ رکھنے اور فروغ دینے کے قابل ہے۔
مذہب
مذہب کا کسی بھی قوم کی طرز زندگی اور ثقافت پر بڑا گہرا اثر پڑتا ہے۔ گجر کئی مذاہب کی پیروی کے لیے جانے جاتے ہیں، جن میں ہندومت، اسلام، سکھ مت اور بدھ مت شامل ہیں۔ بھارت میں گجروں کی اکثریت ہندو ہے، اور وہ ہندو رسم و رواج کی پیروی کرتے ہیں۔  ہندو مذہب کا ان کی ثقافت پر خاصا اثر پڑا ہے، اور وہ ہندو تہواروں جیسے ہولی اور دیوالی کو مناتے ہیں۔پاکستان میں، گجروں کی ایک قابل ذکر تعداد اسلام کی پیروی کرتی ہے اور وہ عید الفطر اور عید الاضحی جیسے مسلمانوں کے مذہبی طریقوں اور تہواروں کا مشاہدہ کرتے ہیں۔  پاکستان میں گجروں کی ثقافت کی تشکیل میں اسلام نے اہم کردار ادا کیا ہے، اور وہ اسلامی رسوم و رواج کی پیروی کرتے ہیں۔ہندوستان اور پاکستان میں گجروں کی ایک اقلیت سکھ اور بدھ مت کی پیروی کرتی ہے، اور ان مذاہب نے ان کی ثقافت اور طرز زندگی کو بھی متاثر کیا ہے۔آخر میں، گجروں کے پیروی کرنے والے مختلف مذاہب نے ان کے عقائد، طریقوں، رسوم و رواج اور روایات کو تشکیل دیتے ہوئے ان کی ثقافت پر گہرا اثر ڈالا ہے۔  گوجر برادری کے اندر متعدد مذاہب کا بقائے باہمی ہندوستان، پاکستان اور افغانستان کے متنوع ثقافتی ورثے کی عکاسی کرتا ہے۔مجموعی طور پر، گجر برادری کا ایک بھرپور اور متنوع ثقافتی ورثہ ہے جو ان کی شناخت کا ایک اہم حصہ ہیں۔
گجروں کے جسمانی خدوخال
گجر قوم کی جسمانی خصوصیات ہندوستان میں وارد ہونیوالے آریائی اور سیتھین قبائل سے کافی مماثلت رکھتی ہے جس کی تفصیل کچھ یوں ہے اور یاد رہے سیتھین بھی اریائی نسل (ایرانی) سے تعلق رکھتے تھے.
آنکھیں: سائز کے اعتبار سے بڑی اور ہلکی سی گہری ہوتی ہیں اور رنگ کے لحاظ سے کالی، بھوری، نیلی، سبز اور سرمئی ہوتی ہیں
ناک: عموما اونچی، لمبی اور متوسط درجے کی ہوتی ہے، موٹی اور تیکھی دونوں ہی پائی جاتی ہے
بال: اکثر سیدھے اور کالے رنگ کے ہوتے ہیں۔ شمالی علاقہ جات میں رہنے والے گجروں میں بھورے اور گہرے بھورے رنگ کے بھی بال پائے جاتے ہیں
جسامت: گجر جسامت کے اعتبار سے بہت مضبوط، لمبے، چوڑے اور جوان ہوتے ہیں۔ اسی لیے باڈی بلڈنگ، ریسلنگ اور کشتی کے کھیلوں میں کافی زیادہ تعداد میں پائے جاتے ہیں۔
گجروں کے القابات
گجر قوم سے تعلق رکھنے والے حضرات مندرجہ ذیل میں دئیے گئے القابات استعمال کرتے ہیں ان میں سے اکثر دوسری برادریوں کے لوگ بھی استعمال کرتے ہیں۔ واضح رہے نیچے دیے گئے القابات صرف ٹائٹلز ہیں کوئی قوم یا برادری نہیں۔
حوالہ جات
گجر زمرہ:اتر پردیش کے معاشرتی گروہ زمرہ:افغانستان کے نسلی گروہ زمرہ:بھارت کی آبادیاتی تاریخ زمرہ:بھارت کے نسلی گروہ زمرہ:پاکستان کے معاشرتی گروہ زمرہ:پنجاب (بھارت) کے معاشرتی گروہ زمرہ:پنجاب (پاکستان) کے معاشرتی گروہ زمرہ:پنجاب کی ذاتیں زمرہ:پنجابی قبائل زمرہ:جموں و کشمیر کے معاشرتی گروہ زمرہ:خیبر پختونخوا کے معاشرتی گروہ زمرہ:راجستھان کے معاشرتی گروہ زمرہ:صوبہ کنڑ میں نسلی گروہ زمرہ:گجرات (بھارت) کے معاشرتی گروہ زمرہ:مدھیہ پردیش کے معاشرتی گروہ زمرہ:مہاراشٹر کے معاشرتی گروہ زمرہ:ہریانہ کے معاشرتی گروہ زمرہ:ہماچل پردیش کے معاشرتی گروہ زمرہ:ہندکو قبائل زمرہ:ہندو اسماج زمرہ:ہندو شاہی سلاسل زمرہ:ہندوستانی ذاتیں زمرہ:Short description is different from Wikidata
دیوی ندی
دیوی ندی یہ مہاندی کی اصل شاخوں میں سے ایک ہے۔ یہ جگت سنگھ پور ضلع اور پوری ضلع سے ریاستاوڈیشا، بھارت میں بہتا ہے اور خلیج بنگال میں جا ملتا ہے۔
گزرگاہ
یہ دریا دریائے مہاندی کے ایک عظیم نیٹ ورک کا آخری حصہ بناتا ہے۔ دریائے کاٹھ جوڑی دریائے مہاندی کی مرکزی جنوبی ذیلی شاخ ہے، جو کٹک، اوڈیشا سے نکلتی ہے۔ دریائے کاٹھ جوڑی بعد میں دریائے دیوی کا نام حاصل کرتی ہے کیوں کہ یہ مزید مشرق میں بہتی ہے۔ یہ دریا جگت سنگھ پور ضلع اور پوری ضلع کے استرنگ اور کاکٹ پور بلاکوں میں الیپنگل، مچگاؤں اور نوگاؤں بلاکس سے گزرتا ہے۔ یہ کٹک اور پوری اضلاع کی سرحد سے تھوڑے فاصلے پر مہاندھی ندی کے دہانے سے جنوب میں خلیج بنگال 70 km تک پہنچتا ہے۔ دریا کا دہانہ گھنے جنگلوں سے گھرا ہوا ہے جس میں کوئی باشندے نہیں ہیں۔
سمت شناسی
دریا چھوٹی چھوٹی ڈھلوانوں سے مچگاؤں تک جا سکتا ہے۔ یہ اڑیسہ کے بہترین سمندری راستوں میں سے ایک ہے، لیکن اس کے باوجود دریا کے دہانے میں ریت کی ایک بڑی تلچھٹ کی وجہ سے بڑے جہاز دریا میں داخل نہیں ہو سکتے۔ 13 مئی 1988ء کو دریائے دیوی میں استرنگ کے قریب کشتی الٹنے سے دو ماہی گیر ہلاک اور دو زخمی ہوئے۔
کچھووں کا بسيرا
دیوی ندی کا دہانہ ان کے افزائش کے موسم میں زیتونی سمندری کچھووں کے گھونسلے کے طور پر کام کرتا ہے۔ پوری کے شمال میں اس علاقے میں پہلی روکیری 1981ء میں دریافت ہوئی تھی۔ گھونسلہ سازی؛ بھارت کے جغرافیے اور متحرک ریت کی سلاخوں پر ہوتی ہے، جو ظاہر ہوتی ہیں اور سال بہ سال شکلیں بدلتی رہتی ہیں۔ اس خطے میں ہر موسم سرما میں تقریباً 800,000 کچھوے افزائش کے لیے آتے ہیں۔ تاہم، حالیہ برسوں میں کچھووں کے گھونسلے میں کمی آئی ہے کیونکہ یہ خیال کیا جاتا ہے کہ مشینی آلات والے ماہی گیری میں اضافہ ہوا ہے۔ صرف سال 2003ء میں 6,000 سے زیادہ زیتون کے رڈلے مارے گئے۔ 2007ء کے ایک اندازے کے مطابق پچھلے 13 سالوں میں ان ساحلوں پر 130,000 سے زیادہ کچھوے مردہ پائے گئے ہیں۔ دریائے دیوی اور دریائے رشیکولیا کے دہانے کو زیتونی رڈلے سمندری کچھوؤں کی پناہ گاہ کے طور پر الگ کرنے کی کوشش، کی مقامی ماہی گیر برادریوں نے مخالفت کی۔
دیوی_کنڈل جزیرے کے لوگ کٹک میونسپلٹی کے علاقے سے بے تحاشا نالے کے پانی کی بڑی مقدار میں اضافے کی وجہ سے دیوی اور کندل ندیوں کے ندی آبی آلودگی کی وجہ سے بہت زیادہ پریشانی کا شکار ہیں۔ دوسری طرف، دونوں ندیوں کو کاتھاجوڑی ندی کے ڈسٹری بیوٹریوں میں پانی کی سپلائی بہت کم ملتی ہے کیونکہ ناراج کے مقام پر دونوں ندیوں کے منہ یا ابتدائی مقامات پر کنکریٹ کی دیوار کی رکاوٹ ہے۔ یہ صنعتی گھرانوں کے لیے زیادہ پانی کو محفوظ رکھنے کے لیے کیا جاتا ہے۔
ایسی صورتحال میں کٹک شہر کے گندے نالے کے پانی سے بڑے پیمانے پر آلودہ پانی کا کم بہاؤ دونوں ندیوں کے پانی کو انتہائی زہریلا بنا دیتا ہے۔ اس کے نتیجے میں، کوئی بھی ان دریاؤں میں مچھلیوں اور دیگر آبی جانوروں کی بہت سی اقسام میں زبردست کمی دیکھ سکتا ہے۔ ماہی گیر برادری اس وجہ سے سب سے زیادہ مشکلات کا شکار ہے۔ عام آدمی جو نہانے، کپڑے صاف کرنے اور زراعت کے کاموں کے لیے پانی کا استعمال کرتا ہے اسے اس کے لیے بہت کم پانی مل رہا ہے اور پانی سے ہونے والی جلد کی مختلف بیماریوں اور یرقان وغیرہ سے بھی متاثر ہو رہا ہے۔ خطے میں زیر زمین پانی کی سطح گرمیوں میں بہت نیچے جاتی ہے کیونکہ یہ ان دریاؤں میں پانی کی سطح اور مقدار پر منحصر ہے۔
بیرونی روابط
زمرہ:بھارت کے دریا زمرہ:اڑیسہ کے دریا زمرہ:ویکی ڈیٹا سے مطابقت رکھنے والی مختصر تفصیل
بھگوڑیا تہوار
بھگوڑیا تہوار یا بھگوڑیا رقص کا تہوار مدھیہ پردیش کا ایک قبائلی تہوار ہے۔ اس تہوار میں رنگا رنگ پرشور موسیقی اور مخصوص رقص ایک عام بات ہے۔ یہ تہوار بہ طور خاص بَیگا قبیلے کی شناخت سے جڑا ہے جس میں دسہرہ اور ڈانڈریا کا خاص دخل ہے۔ دسہرے کے شروع ہونے کے ساتھ ساتھ روایتی لوک گیت اور بیگا کے رقص شروع ہو جاتے ہیں۔
بین دیہات تعلقات قائم کرنے کی روایت
اس تہوار کے موقع پر ایک روایت کے بیگا برادری کے جوان لڑکے ایک گاؤں سے دوسرے گاؤں جاتے ہیں۔ اس دوسرے گاؤں میں جوان لڑکیاں اپنے ترنم اور ڈانڈریا سے خیر مقدم کرتی ہیں۔ یہاں یہ بھی رواج عام ہے کہ ایک بیگا لڑکی دورہ کر رہے لڑکوں میں اپنی شادی کے بَر کا انتخاب کر لے اور بھی اسی سے شادی کر لے۔ یہاں نغمے اور رقص کی شکل ان ہی مراسم سے متاثر پائی گئی ہے۔ ایسے میں ماحول زندہ دلی سے چھا جاتا ہے اور یہاں کے نو واردین اس زمین کے انوکھے پن اور دھنوں سے ششدر رہ جاتے ہیں۔
پردھونی رقص
بیگا برادری میں رقص کی ایک اور مقبول شکل بھی ہے جسے پردھونی کہتے ہیں۔ یہ غالبًا بھگوڑیا تہوار کے وقوع پزیر ہونے اور شادی کے رسوم کے ساتھ دیکھنے میں آتی ہے۔ اس رقص کا مقصد دولہے کی شادی کے جتھے کا خیر مقدم اور ان کی تفریح ہے۔ اس رقص کا مقصد بنیادی طور پر خوشی اور مبارک موقع کے جوش کا اظہار کرنا ہے۔
گورڈن تھورن
گورڈن کالتھروپ تھورن (پیدائش: 3 مارچ 1897ء)|(انتقال:2 مارچ 1942ء) ایک انگریز اول درجہ کرکٹ کھلاڑی اور برطانوی آرمی آفیسر تھا۔ رائل نورفولک رجمنٹ کے ساتھ اپنے زیادہ تر فوجی کیریئر میں خدمات انجام دیتے ہوئے تھورن نے برطانوی ہندوستان اور برٹش سیلون میں خدمات انجام دینے سے پہلے 1916ء سے 1918ء تک پہلی جنگ عظیم میں ایکشن دیکھا جہاں انہوں نے 13 مئی سے سیلون ڈیفنس فورس کے 9ویں کمانڈر کے طور پر خدمات انجام دیں۔ 1937ء سے 5 فروری 1939ء تک۔ اس نے دوسری جنگ عظیم میں کیمبرج شائر رجمنٹ کے ساتھ خدمات انجام دیں، ملایا پر جاپانی حملے کے دوران کارروائی دیکھی، جس کے لیے انہیں ممتاز سروس آرڈر سے نوازا گیا، اور سنگاپور کی جنگ میں ۔ وہ ڈچ اسٹیم شپ پر سنگاپور میں جاپانیوں کی گرفت سے بچ گیا۔ اپنے فوجی کیریئر کے دوران انہوں نے برطانوی آرمی کرکٹ ٹیم کے لیے فرسٹ کلاس کرکٹ بھی کھیلی۔
بھگوڑیا تہوار
دیگر قبائل کے مقبول رقص
مدھیہ پردیش زیادہ تر قبائل کی پہنچ اور ان کی رسائی والی ریاست ہے۔ یہاں پر قبیلے کا اپنا الگ رقص ہوتا ہے۔ جس طرح بھگوڑیا تہوار اور اس سے متصلہ رقص عام ہیں، اسی طرح کئی اور رقص کی قسمیں عام ہیں۔ ان میں گونڈ قبیلے کے سیلی اور رقص، بھیلوں کا بھگوڑیا رقص، سہاریوں کا لیہنگی رقص اور کوکرو لوگوں کی تھاپتی شامل ہے۔
گورڈن تھورن
انتقال
وہ 2 مارچ 1942ء کو ایس ایس روز بوم، بحر ہند میں دوسری جنگ عظیم کے دوران مارا گیا۔ اس  کی عمر 44 سال تھی۔
حوالہ جات
زمرہ:نورفک کے کرکٹ کھلاڑی زمرہ:لندن کے فوجی اہلکار زمرہ:انگلستان کے کرکٹ کھلاڑی زمرہ:پہلی جنگ عظیم کی برطانوی فوجی شخصیات زمرہ:برطانوی فوج کے کرکٹ کھلاڑی زمرہ:1942ء کی وفیات زمرہ:1897ء کی پیدائشیں
بھگوڑیا تہوار
حوالہ جات
زمرہ:فروری کی سرگرمیاں زمرہ:مارچ کی سرگرمیاں زمرہ:مدھیہ پردیش کے تہوار
ابو بکر قطیعی
ابو بکر احمد بن جعفر بن حمدان بن مالک بن شبیب بغدادی قطیعی تیسری صدی ہجری کے ہیں، سنہ ولادت 273ھ مطابق 887ء ہے اور سنہ وفات 368ھ مطابق 979ء ہے، عالم اور محدث ہیں، اپنے زمانہ میں عراق میں مرجع اور سند کی حیثیت رکھتے تھے، مسند احمد بن حنبل کے راویوں میں سے ہیں۔ بغداد کے رہنے والے تھے، قطیعی نسبت ان کی کتاب "القطیعات" کی وجہ سے ہے جو احادیث کے پانچ اجزاء پر مشتمل ہے۔
اساتذہ
محمد بن یونس کدیمی، بشر بن موسیٰ، اسحاق بن حسن حربی، ابو مسلم کجی، ابراہیم حربی، احمد بن علی آبار، ادریس بن عبد الکریم حداد، ابو خلیفہ جمحی، ابو شعیب حرانی، حسین بن عمر ثقفی، موسیٰ بن اسحاق انصاری، عبد اللہ بن احمد بن حنبل، ابراہیم بن شریک، جعفر بن محمد فریابی، احمد بن محمد بن قیس منقری، احمد بن حسن صوفی، عبد اللہ بن عباس طیالسی اور حسن بن طیب بلخی۔
تلامذہ
دارقطنی، ابن شاہين، حاکم نيساپوری، ابن رزقویہ، ابو الفتح بن ابو الفوارس، خلف بن محمد واسطی، ابو بکر باقلانی، ابو عمر محمد بن الحسين بسطامی، ابو بکر برقانی، ابو نعيم اصبہانی، محمد بن حسين بن بکیر، ابو القاسم بن بشران، علی بن عمر اسداباذی، حسن بن شہاب عکبری، ابو عبد اللہ بن باکویہ، بشری فاتنی، ابو طالب عمر بن ابراہیم زہری، محمد بن مؤمل وراق، ابو القاسم ازہری، حسن بن محمد خلال، عبید اللہ بن عمر بن شاہین، ابو طاہر محمد بن علی بن محمد بن علاف واعظ، ابو علي حسن بن علی بن مذہب اور ابو محمد حسن بن علی جوہری۔
حوالہ جات
زمرہ:273ھ کی پیدائشیں زمرہ:368ھ کی وفیات زمرہ:حنابلہ
سینٹر میونسپل ایئرپورٹ
سینٹر میونسپل ایئرپورٹ ریاستہائے متحدہ امریکا کا ایک ہوائی اڈا جو الاباما میں واقع ہے۔
بیرونی روابط
زمرہ:الاباما میں ہوائی اڈے زمرہ:چروکی کاؤنٹی، الاباما میں نقل و حمل عمارات و ساخات زمرہ:Short description is different from Wikidata
پیلی واسکٹ والوں کی تحریک
پیلی واسکٹ والوں کی تحریک ، (Mouvement des gilets jaunes،) فرانس کی ایک احتجاجی تحریک ہے جو 17 نومبر 2018ء کو شروع ہوئی اور جلد ہی ہمسایہ ممالک (مثلاً اٹلی (gilet gialli)، بلیجیئم اور نیدرلینڈز (gele hesjes) میں پھیل گئی۔
ایندھن کی قیمتوں میں اضافہ، مصارف زندگی کے بڑھتے اخراجات اور حکومتی ٹیکس اصلاحات جیسے مسائل کا ناپسندیدہ بوجھ محنت کشوں اور درمیانے طبقے (خاص طور پر وہ دیہی اور نیم شہری علاقوں ) پر مسلسل ڈالا جا رہا ہے  ۔ ان مشکلات کا حل اور فرانسیسی صدر کے استعفے کے مطالبات شامل ہیں۔
پس منظر
1980ء کی دہائی سے، فرانسیسی حکومت نے ڈیزل انجنوں کی پیداوار میں سبسڈی فراہم کرنا شروع کی ہے ۔ تجارتی بنیادوں پر گاڑیوں پر اضافی قدری محاصل میں کمی کی وجہ سے فرانس میں ڈیزل گاڑیوں کی طلب میں اضافہ ہوا ۔
2018ء کے دوران میں پٹرول (SP95-E10) کی قیمت میں جنوری میں 1.4682 €/L سے نومبر کے آخری ہفتے میں 1.4305 €/L ہوگئی ۔ پٹرول اور ڈیزل ایندھن کی قیمتوں میں، اکتوبر 2017ءاور اکتوبر 2018ءکے درمیان میں بالترتیب 15٪ تا23 فیصداضافہ ہوا ۔ گزشتہ سال کے دوران میں تقسیم کاروں کے لئے پٹرول کی عالمی مارکیٹ کی خریداری کی قیمت میں 28 فیصد اضافہ ہوا۔ ڈیزل کے لئے، 35 فیصد، تقسیم کی قیمت 40 فیصد بڑھ گئی۔اس قیمت میں اضافی قدری محاصل بھی شامل ہے، ڈیزل ٹیکس میں ایک سال میں 14 فیصد سے زائد اضافہ ہوا ہے اور پیٹرول پر ٹیکس 7.5فیصد اضافہ ہوا۔2018ء میں ڈیزل پر 7.6 سینٹ فی لیٹر اور 3.98 سینٹ پٹرول ٹیکس میں اضافہ کیا گیا جبکہ یکم جنوری 2019ء سے ڈیزل پر 6.5 سینٹ اضافے اور پیٹرول پر 2.9 سینٹ اضافہ کی منصوبہ بندی کی گئی ۔
ایندھن کی فروخت پر ٹیکسز کی تفصیل کچھ ہوں ہے؛
ایندھن کی قیمتوں کے خلاف احتجاج کی تحریک میں بنیادی طور پر وہ افراد شامل ہیں، جنہیں TICPE کی جزوی یا مجموعی معافی سے فائدہ ہوتا ہے ۔مظاہرین اڈور فلپ کی دوسری حکومت پر تنقید کر رہے ہیں اور انہیں کاربن ٹیکس کے نفاذ کے بعد ایندھن کی لاگت میں اضاف ذمہ دار قرار دیا ہے۔
صدر میکون نے ابتدائی نومبر میں خصوصی سبسڈی اور مراعات کی پیشکش کرتے ہوئے ان کے خدشات کو ختم کرنے کی کوشش کی ۔صدر میکرون کو فرانسکو اولیندے کے دور حکومت کے تحت نافذ شدہ پالیسیوں کو توسیع دینے کی وحہ سے مظاہرین کے غصے کا سامنا ہے ۔
دیگر غیر یونین احتجاجات
پٹرول کی قیمتوں پر ٹیکس کے خلاف فرانس میں پہلی مرتبہ 1931ء میں لیل شہر میں مظاہرے ہوئے۔ ٹیکس میں اضافے کے خلاف تحریک نے 1950ء کی دہائی کے " پاڈوادیزم " کو ابھارا، جس نے درمیانی طبقات کو متحرک کرتے ہوئے ٹیکس مخالف بغاوت کو جنم دیا۔ 1970 ء میں ‘سست روی تحریک" بھی شروع کی گئی۔ جولائی 1992میں ، پوائنٹس پر مبنی اجازت نامے کے متعارف کروانے کے خلاف احتجاج کرنے کے لئے اس تحریک کو دوبارہ زندہ کیا گیا تھا ۔
اقتصادی اصلاحات
مظاہرین کا دعوی ہے کہ ایندھن کے ٹیکس کا مقصد بڑے کاروبار کے لئے ٹیکسز میں کی کمی کو فروغ دینا ہے اس کے ساتھ ساتھ بعض دانشوروں جیسے ڈینیا کوللت ختب نے دعوی کیا کہ اس کی بجائے اخراجات کاٹ دیں ۔ میکون نے کہا کہ انتظامیہ کے معاشی اصلاحاتی پروگرام کا مقصد عالمی معیشت میں فرانس کی مسابقت بڑھانا ہے اور ان کا کہنا ہے کہ ایندھن ٹیکس کا مقصد سفری ایندھن کے استعمال کی حوصلہ شکنی ہے ۔ بہت سے پیلی جیکٹس مظاہرین بنیادی تنخواہوں میں کمی اور زائد توانائی کی قیمتوں کی وجہ سے اقتصادی مشکلات کی وجہ سے احتجاج میں سرگرم عمل ہیں ۔
بنیاد اور تنظیم
تصغیر|پیلے رنگ کی واسکٹ جو کہ تحریک کی پہچان ہے ۔ سین اے مارن محکمہ کی ایک عورت نے مئی 2018 میں چینج ڈاٹ آرگ ویب سائٹ پر ایک محضر شروع کی جس کو اکتوبر کے وسط تک 300،000 دستخط وصول ہوئے۔ اس درخواست کے متوازی اسی محکمے کے دو افراد نے 17 نومبر کو "تمام سڑکوں کو روکنے" کے لیے ایک فیس بک تقریب شروع کی اور اس طرح ایندھن کی قیمتوں میں اضافے کے خلاف احتجاج شروع ہوا اور یہ تیزی سے پھیل گیا۔ یہ بتاتے ہوئے کہ یہ اضافہ ٹیکس میں اضافے کا نتیجہ تھا، اس گروہ نے وائرل کی ویڈیوز میں سے ایک نے پیلے رنگ کی جیکٹوں کا استعمال شروع کیا ۔
فرانس کے سکالر بیٹریس جبینل کے مطابق، موجودہ تحریک جائل جینس اور بونٹس راجز تحریکوں (جس نے 2013 میں ایک نئے ٹیک ٹیکس کی مخالفت کی تھی) کے درمیان مماثلت پر بات کرتے ہوئے لکھا کہ بونٹس راجز کی ناکامی کا ذمہ دار "حقیقی رہنماؤں، جیسے کارائی وار کے میئر، برٹنی کے عظیم مالک " تھے تاہم حالیہ پیلے رنگ کی جیکٹ میں ایسا کچھ نہیں ہے۔موجودہ تحریک کا کوئی رہنما نہیں بلکہ یہ خودارادی طور پر آگے بڑھ رہی ہے۔ غیر رسمی رہنما ابھرتے ہیں لیکن فوری طور پر پیلے رنگ جیکٹس کی طرف سے تشدد کے ساتھ مسترد کر دیاجاتا ہے ۔ جان لیچ فیلڈ کے مطابق، تحریک میں سے مروجہ سیاست دانوں کے خلاف یہاں تک نفرت کا اظہار کیا جاتا ہر کہ اگر کوئی ان میں سے بھی سیاست دانوں کی طرح رویہ اختیار کرنے کی کوشش کرتا ہو تو اسے بھی اپنی صفوں سے نکال دیا جاتا ہے ۔ پیلے رنگ کی جیکٹ تحریک کسی مخصوص سیاسی جماعت یا ٹریڈ یونین سے منسلک نہیں ہے اور اس سے زیادہ تر سوشل میڈیا سے پھیل گئی ہے
17 نومبر
فرانس کے سمندر پار علاقہ رے یونیوں میں بھی احتجاجات منعقد ہوئے، جہاں صورتحال کشیدہ رہی اور فسادات سے خراب ہوگئی۔ مظاہرین کی جانب سے سڑکوں تک رسائی کو روکنے کے بعد تین دن تک جزیرے کے اسکول بند کردیےگئے۔ 21 نومبر کو صدر مکون نے جزیرے میں تشدد کو پرسکون کرنے کے لئے فوجیوں کی تعیناتی کا حکم دیا ۔
24 نومبر
پیرس میں مظاہروں کے ساتھ پچھلے ہفتے کشیدگی بڑھ گئی ہے، وزارت داخلہ نے 24 نومبر کو چیمپئن مریس میں جمع ہونے کی اجازت دی ۔مظاہرین نے فرانس بھر میں 106،000 افراد کو اپنی طرف متوجہ کیا۔ جن میں سے صرف پیرس میں 8000 خواتین تھیں۔ مظاہرین نے سڑکوں پر آگ لگائی، سڑکوں پر مبنی اشاروں کو توڑ دیا گیا اور رکاوٹوں کو تعمیر کیا ۔ پولیس نے مظاہرین کو روکنے کے لئے آنسو گیس اور پانی کے کینن سے استعمال کی۔
یکم دسمبر "ایکٹ III
1-2 دسمبر کو مارسئی، پیرس ( A6 ) ہائی وے پر ٹریفک کو لیون کے شمال میں روک دیا گیا تھا ۔
مارسئی میں، جہاں 5 نومبر کو ایک عمارتوں کی تباہی اور اردگرد علاقوں سے افراد کو نکالنے کا عمل دیکھا گیا۔ ایک 80 سالہ الجزائر خاتون اپنی دکان کا شٹر بند کرتے وقت پولیس کی جانب سے آنسو گیس کنٹینر لگنے کی وجہ سے شدید زخمی ہو گئی اور جس نے سرجری کے دوران میں دم توڑ دیا ۔تیسرے ہفتے کے اختتام پر ایرس بائی پاس پر ایک وین کو رکاوٹ کو توڑتے سے روکتے وقت ایک دوسرا موٹر سائیکل ہلاک ہوا۔
1 دسمبر کو احتجاج کے دوران میں پیرس میں 100 سے زائد کاریں جلا دی گئیں، اور آرکی ڈی ٹرراومہ کو تباہ کیا گیا۔اگلی صبح پیر کو پیرس میئر این ہیڈلگو نے جائیداد کے نقصانات کا 3-4ملین یورو کا اندازہ لگایا ۔
حکومت کی تعلیمی اصلاحات کے خلاف طلباء مظاہرہ
میکرون کی تعلیی اصلاحات اور بیسکالوریٹ (ایک سیکنڈری اسکول چھوڑنے والے امتحان )میں مجورزہ تبدیلی کے منصوبہ کے خلاف فرانس بھر کے شہروں میں طلباء نے احتجاج کیا۔ طلباء نے خدشے کا اظہار کیا کہ ان اصلاحات سے شہریوں، قصبوں اور دیہاتی علاقوں کے طالب علموں کے درمیان میں اعلیٰ تعلیم تک رسائی کے مواقعے مزید عدم مساوات کا شکار ہو جائیں گے ۔
6 دسمبر کو، 140 سے زائد طالب علم کو متیس لا لا جولی میں ایک اسکول کے باہر سے گرفتار ہوئے۔ بڑے پیمانے پر گرفتار طلبہ کی بندھے ہوئے ہاتھوں کی ویڈیو نے مزید بغاوت کو جنم دیا۔ فرانسیسی تعلیم کے وزیر جین مائیکل بلنک نے کہا کہ اگرچہ یہ منظر سے "مشکوک" تھا لیکن اسے "سیاق و نسق میں" دیکھنا ضروری ہے ۔ اسی دن، فرانس بلیو نے رپورٹ کیا کہ سینٹ ایٹیینے "محاصرہ" میں تھا۔ اس وجہ سے سینٹ ایٹیین کے میئر کے پہلے ٹویٹ پھر پریس ریلیز کے مطابق،علاقے میں پولیس نفری میں اضافہ کے لئے پڑوسی لیون کے روشنیوں کے تہوار کو منسوخ کر دیا جائے ۔
فرانس سے باہر احتجاجات
گارڈین کے کم وائلر کے مطابق، اس احتجاج نے اٹلی میں حکومت حمایتی تحریک کی حوصلہ افزائی کی، اخبار نے ایک اطالوی آرگنائزر کا حوالہ دیتے ہوئے کہا کہ "ہم فرانسیسی گیت جیوسس سے متاثر ہوئے ہیں […] تاہم ہم فرانس کے برعکس، ہماری حکومت کی حمایت کرتے ہیں۔ ہم یورپ کے خلاف احتجاج کرتے ہیں، ہم چاہتے ہیں کہ یورپ اب اطالوی سیاست میں مداخلت نہ کرے ۔"
برسلز میں فسادات کے دوران مظاہرین کی جانب سے پولیس پر ربڑ کی گولیاں، اور پتھر پھینکے گئے، پولیس نے پانی کے کینن سے جواب دیا، اس دوران میں 60 گرفتاریاں عمل میں لائیں گئی ۔والونیا میں 16 نومبر 2018 کے دوران میں کئی تیل ڈپوز بند کردیئے گئے ہیں، تاہم برسلز میں روسی لوکیلو ڈپو کو بند کرنے کے لئے مظاہرین کی کوششوں کو فوری طور پر پولیس نے ناکام بنا دیا۔اب تحریک 2019 میں ملکی وفاقی انتخابات کے لئے نئی پارٹی بنانے کے لئے کام کر رہی ہے ۔
5 دسمبر کو، عراق کے شہر بصرہ میں پیلی جیکٹ سے متاثر ہو کراحتجاج کیا گیا، مبینہ طور پر حکومت کی جانب سے ان پر گولیاں برسا کر انہیں منتشر کیا گیا۔
ردعمل
نومبر 2018ء کے آخر کی رائے شماری سے پتہ چلتا ہے کہ اس تحریک کو فرانس میں 73٪ سے 84٪ تک وسیع پیمانے پر حمایت حاصل ہے۔1 دسمبر کے واقعات کے بعد منعقد ہونے والے رائے شماری کے مطابق فرانس کے لوگوں کی 72 فیصد نے اس کی حمایت کی اور 85 فی صد عوام پیرس میں تشدد کے خلاف ہے ۔
وزیر داخلہ کرسٹوفر کاسٹنٹر نے 2017 صدارتی انتخاب میں میکرون مخالف امیدوار ماری لی پین پر ان احتجاجات کی سازش کا الزام لگایا اور 24 نومبر کو تشدد کے بعد اس کی نیشنل پارٹی نے مبینہ طور پر لوگوں کو شانزے لیزے پر جانے کے لئے زور دیا ۔ میری لی پین نے جواب دیا کہ شانزے لیزے پر لوگوں کو جانے کی اجازت دینا حکومت کی ذمہ داری تھی اور وزیر داخلہ کو تحریک کو بدنام کرنے کے لئے کشیدگی کو بڑھانے کا ذمہ دار قرار دیا ۔
اگرچہ صدر میکون نے اس بات کا اصرار کیا تھا کہ ایندھن ٹیکس میں اضافہ منصوبے کے مطابق ہو گا تاہم 4 دسمبر کو حکومت نے اعلان کیا کہ ٹیکس کے نفاذ کو روک دیا جائے گا ۔ وزیر اعظم اڈارڈ فلپ کے الفاظ میں "کوئی ٹیکس بھی قومی اتحاد کو خطرے میں ڈالنے کی اجازت نہیں دیتا" ۔
حوالہ جات
زمرہ:2018ء میں احتجاج زمرہ:جاری احتجاج زمرہ:فرانس میں احتجاجات زمرہ:فرانس میں پیٹرولیم زمرہ:فرانس میں فسادات اور شہری انتشار زمرہ:ویب آرکائیو سانچے مع وے بیک روابط زمرہ:جدید تاریخ فرانس زمرہ:سیاست میں ملبوسات زمرہ:یورپی اتحاد میں احتجاجات زمرہ:فرانس میں بغاوتیں زمرہ:ویکی ڈیٹا سے مطابقت رکھنے والی مختصر تفصیل زمرہ:پٹرولیم سیاست
کھنڈر خانخیل
کھنڈر خانخیل ضلع بنوں تحصیل دومیل کا ایک آباد مقام اور ایک یونین کونسل ہے
حوالہ جات
زمرہ:ضلع بنوں کے آباد مقامات زمرہ:ضلع بنوں کی یونین کونسلیں
تیزپور
تیزپور بھارت کا ایک آباد مقام جو آسام میں واقع ہے۔
تفصیلات
تیزپور کی مجموعی آبادی 58,559 افراد پر مشتمل ہے اور 48 میٹر سطح سمندر سے بلندی پر واقع ہے۔
حوالہ جات
زمرہ:شونت پور ضلع زمرہ:ضلع شونت پور کے شہر اور قصبے
تاریخ سبی (سیوی)
انگریزوں نے باقاٰعدہ ایک پولیٹیکل ایجنٹ سبی مقرر کیا اور عمارات تعمیر کیں اور سبی شہر آباد کیا.
سبی میں موسم سرما میں جرگہ 1875 سے شروع کیا اس میں مختلف کیسوں کے فیصلے مقامی نمائندوں کی موجودگی میں ہوتے تھے – سبی سب ڈویژن کے شاہی جرگہ کے نمائندے 1.۔خان بہادر سردار مصطفی خان باروزئی (کڑک)2-سردار تاج محمد باروئی (سانگان) 3۔ خان بہادر دین محمد مرغزانی(سبی) تھے۔
ایک منڈی بنانا تھا ۔ مالداروں کوانعامات دیے گے۔ انتطامی رپورٹ آف بلوچستان ایجنیسی 1887-1886میں تفصیلات درج ہیں۔
سبی شہر میں تعلمی ادارے اوراسپتال قائم کیے گے۔ سبی سےہرنائی اور کوئیٹہ کے لیے ریلوے لائن بچھائی گیں ۔
دیپالی برٹھاکر
دیپالی برٹھاکور (Dipali Barthakur) ( جنوری ٣٠، 1941 - 21 دسمبر 2018) آسام کی ایک ہندوستانی گلوکارہ تھیں۔ اس نے اپنے گانے بنیادی طور پر آسامی زبان میں گائے تھے، انہیں 1998 میں ہندوستان کا چوتھا سب سے بڑا سویلین ایوارڈ ، پدم شری ملا.
ابتدائی زندگی
برٹھاکور کا جنم بسوواناتھ باراٹھاکور اور چندراکانتی دیوی کے گھر، سوناری سواساگر، آسام میں ہوا تھا.
میوزیکل کیریئر
برٹھاکور نے جلد ہی بطور گلوکارہ اپنے کیریئر کا آغاز کیا تھا۔ 1958 میں، جب وہ کلاس نو میں تعلیم حاصل کررہی تھی، تب انہوں نے آل انڈیا ریڈیو، گوہاٹی میں "مور بوپائی لاہوری" کا گانا اور فلم لچت بورفوکان (1959) کے لیے "جووبون امونی کورے چنیدھن" گانا گایا تھا۔ محترمہ برٹھاکر نے اپنے پُرجوش گانوں سے لاکھوں افراد کو اپنا مداح بنایا، جب وہ ہائی اسکول میں تھی تو اس وقت ان  گانوں میں سے سب سے پہلے  ایک گانا ریکارڈ کیا گیا تھا.
آسامی میں اس کے کچھ مشہور گیت ہیں:
ذاتی زندگی
برٹھاکر نے اپنا آخری گانا "لیوٹو نجابی بوئی" سن 1969 میں گایا تھا۔ اس کے بعد وہ عصبون حرکی مرض (موٹر نیورون (Motor neuron)) کی شدید بیماری میں مبتلا ہونے لگی جس نے ان کی گائیکی میں رکاوٹ ڈالی اور وہیل چیئر استعمال کرنے پر مجبور کر دیا۔ 1976 میں اس نے آسامی کے مشہور مصنف بنند چندرا بڑوا کے بیٹے نیل پون برواہ سے شادی کی جو آسام سے تعلق رکھنے والے ممتاز ہندوستانی فنکار اور مصور تھے. برٹھاکر کا طویل علالت کے بعد گوہاٹی کے نیمکیئر اسپتال میں، 21 دسمبر 2018 کو ٧٧ سال کی عمر میں وفات کر گئیں۔ ان کو آسام کی بُلبُل کے نام سے جانا جاتا تھا.
ایوارڈ
برٹھاکر کو کئی بار اعزاز سے نوازا گیا، خاص طور پر 1990-92 میں لوک اور روایتی موسیقی کے لیے پدما شری ایوارڈ سے نوازا گیا۔
اس کے کچھ ایوارڈ / قدر شناسی ذیل میں درج ہیں:
حوالہ جات
زمرہ:2018ء کی وفیات زمرہ:آسام کے گلوکار زمرہ:آسامی زبان کے گلوکار زمرہ:اکیسویں صدی کی ہندوستانی خواتین گلوکارائیں زمرہ:اکیسویں صدی کے بھارتی گلوکار زمرہ:بیسویں صدی کی بھارتی گلوکارائیں زمرہ:بیسویں صدی کے ہندوستانی گلوکار زمرہ:بھارتی لوک گلوکار زمرہ:بھارتی لوک گلوکارائیں زمرہ:خودکار ویکائی زمرہ:ضلع شیو ساگر کی شخصیات زمرہ:فنون میں پدم شری وصول کنندگان زمرہ:ویکی ڈیٹا سے مطابقت رکھنے والی مختصر تفصیل
تانیہ ایڈروس
تانیہ ایڈروس ایک کینیڈین-پاکستانی کاروباری خاتون ہیں جو کہ گوگل کی سابق چیف آف اسٹاف اور اسٹریٹجک اقدامات کی سربراہ اور وزیر اعظم پاکستان کی معاون خصوصی اور مشیر تھیں۔
کیریئر
میساچوسٹس انسٹیٹیوٹ برائے ٹیکنالوجی میں اپنے وقت کے دوران، ایڈروس نے اپنے کیریئر کا آغاز "ClickDiagnostics" کے نام سے ایک سٹارٹ اپ سے بطور شریک بانی کیا، جس نے 2008 ایک سو امریکی ڈالر میں جیتے۔ اس کے بعد وہ بوز ایلن ہیملٹن، اور فارچیون 500 کمپنیوں کے ساتھ کنسلٹنٹ رہیں۔ بعد ازاں انھوں نے گلوبل بزنس آرگنائزیشن کی لیڈر کے طور پر گوگل میں شمولیت اختیار کی، اور گوگل کی نیکسٹ بلین یوزرز (NBU) ٹیم میں چیف آف اسٹاف اور اسٹریٹجک انیشیٹوز کی سربراہ رہیں۔ 2014 میں انھوں نے جنوبی ایشیائی باؤنڈری مارکیٹوں کے لیے کنٹری مینیجر کے طور پر گوگل سنگاپور میں شمولیت اختیار کی۔
دسمبر 2019 میں انہیں اس وقت کی حکومت پاکستان نے ڈیجیٹل پاکستان انیشیایٹو (DPI) کی سربراہ کے طور پر مقرر کیا۔ ڈی پی آئی کی سربراہ کے طور پر انھوں نے "روٹی، کپڑا، مکن اور انٹرنیٹ" کے نعرے کو مقبول بنایا۔ 27 فروری 2020 میں وہ وزیر اعظم پاکستان کی معاون خصوصی (SAPM) برائےڈیجیٹل پاکستان مقرر ہوئیں۔ جولائی 2022 میں انھوں نے حکومت پاکستان کے دونوں عہدوں سے استعفیٰ دے دیا۔
نومبر 2020 میں انھوں نے اپنا یوٹیوب چینل "ڈیجیٹل پاکستان" کے نام سے شروع کیا۔ دسمبر 2020 میں انھوں نے ٹیک ایڈوائزری اور انویسٹمنٹ کمپنی ریان گروپ کی مشترکہ بنیاد رکھی۔ 2021 میں انھوں نے خرم جمالی کے ساتھ مل کر ڈیجیٹل بینکنگ اسٹارٹ اپ DBank کی بنیاد رکھی، جس نے سیڈ راؤنڈ میں US$17.6 ملین اکٹھا کیا۔
بیرونی روابط
زمرہ:بقید حیات شخصیات زمرہ:غیر موجود سال پیدائش (بقید حیات شخصیات) زمرہ:بینکار زمرہ:یوٹیوب کی شخصیات زمرہ:پاکستانی کاروباری شخصیات زمرہ:کینیڈین کاروباری شخصیات زمرہ:کینیڈین یوٹیوبر زمرہ:خواتین یوٹیوبر زمرہ:پاکستانی یوٹیوبر